Slik lyder forpermens tekst, som er ført i pennen omkring hundre år senere enn originalinnholdet som stammer fra 1620 eller 1624. Graagaas er antakelig siden 1700-tallet innbundet i ett bind, men var opprinnelig to jordebøker med separat paginering. Den første delen utgjør Stavanger domkapitels jordebok, mens den andre utgjør stiftets jordebok. Begge jordebøkene inneholder også mange historiske og andre opplysninger som bakgrunn for de geistlige rettigheter.